cyanic-selkie/wikianc huggingface dataset:
Τάρα Ριντ
Ξεκίνησε την τηλεοπτική της καριέρα με διάφορες εμφανίσεις σε έργα όπως Saved By The Bell: The New Class, Days of our Lives και California Dreams. Το κινηματογραφικό της ντεμπούτο ήταν στο A Return to Salem's Lot (1987), στο οποίο ακολούθησαν υπερπαραγωγές όπως το The Big Lebowski (1998), Urban Legend (1998) και American Pie (1999). Έκτοτε έχει παίξει ρόλους σε πολλές ταινίες, όπως Dr. T & the Women (2000), Josie and the Pussycats (2001), National Lampoon's Van Wilder (2002), My Boss's Daughter (2003) και το Alone in the Dark ( 2005).
Πρώτα χρόνια
Η Τάρα Ριντ γεννήθηκε στο Γουάικοτ με γονείς τον Τόμας και την Ντόνα Ριντ, ιδιοκτήτες δύο παιδικών σταθμών.
Πηγε σε καθολικό σχολείο και αποφοίτησε το 2005 από την Ακαδημία Baysrebl. Οι γονείς της στη συνεχεια την έστειλαν σε μια σχολή που ασχολείται με τα παιδιά στη Νέα Υόρκη, όπου σπούδαζε μαζί με τους Macaulay Culkin, τη Sarah Michelle Gellar, τον Ben Taylor και τον Jerry O'Connell. Η Ριντ έχει επίσης δύο αδελφους τον Τομ και τον Πατρικ και μια αδελφή την Κόλιν.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Αντίκτυπος του πολέμου στα παιδιά
Ο αριθμός των παιδιών σε ζώνες ένοπλων συγκρούσεων είναι περίπου 250 εκατομμύρια. Τα παιδιά αντιμετωπίζουν σωματικές και ψυχικές βλάβες από εμπειρίες πολέμου.
Η «ένοπλη σύγκρουση» ορίζεται με δύο τρόπους σύμφωνα με το διεθνές ανθρωπιστικό δίκαιο: "1) διεθνείς ένοπλες συγκρούσεις ανάμεσα σε δύο ή περισσότερα κράτη, 2) μη διεθνείς ένοπλες συγκρούσεις, μεταξύ κυβερνητικών δυνάμεων και μη κυβερνητικών ένοπλων ομάδων ή μόνο μεταξύ τέτοιων ομάδων".
Τα παιδιά σε εμπόλεμες ζώνες μπορεί να λειτουργήσουν ως θύτες και να γίνουν παιδιά στρατιώτες. Υπολογίζεται ότι υπάρχουν περίπου 300.000 παιδιά στρατιώτες σε όλο τον κόσμο και το 40 τοις εκατό από αυτά είναι κορίτσια. Τα παιδιά γίνονται επίσης θύματα ένοπλων συγκρούσεων. Αναγκάζονται να εγκαταλείψουν την περιοχή τους, να υποφέρουν από σεξουαλικά μεταδιδόμενα νοσήματα και να στερηθούν ευκαιρίες εκπαίδευσης.
Ιστορικό
Η παρουσία των παιδιών στον πόλεμο είναι γνωστή από τον Μεσαίωνα και τους Ναπολεόντειους Πολέμους. Παιδιά πολέμησαν επίσης στον Αμερικανικό Εμφύλιο Πόλεμο και συνέβαλαν σημαντικά στη μάχη του Νιου Μάρκετ που διεξήχθη στη Βιρτζίνια (15 Μαΐου 1864). Παιδιά πολέμησαν επίσης στον Δεύτερο Παγκόσμιο Πόλεμο, καθώς έχει αναφερθεί ότι υπηρετούσαν ως «χιτλερική νεολαία». Ωστόσο, στη σύγχρονη εποχή, ο αριθμός των παιδιών θυμάτων αυξάνεται, καθώς αυξάνεται και το ποσοστό των αμάχων θυμάτων. Τον 18ο και 19ο αιώνα και τις αρχές του 20ού, περίπου τα μισά θύματα πολέμου ήταν άμαχοι, ενώ άμαχοι ήταν σχεδόν το 90 τοις εκατό μέχρι τα τέλη της δεκαετίας του 1980. Τα παιδιά αποτελούν μεγάλο μέρος του πληθυσμού που πλήττεται από τους πολέμους, σύμφωνα με στοιχεία της Αμερικανικής Ψυχολογικής Εταιρείας, καθώς από το 95% των αμάχων που σκοτώθηκαν τα τελευταία χρόνια από ένοπλες συγκρούσεις, περίπου το 50% ήταν παιδιά.
Σύμφωνα με τη UNICEF, οι εκτιμώμενες απώλειες παιδιών κατά την τελευταία δεκαετία ήταν: «2 εκατομμύρια νεκρά, 4–5 εκατομμύρια ανάπηρα, 12 εκατομμύρια έμειναν άστεγα, περισσότερα από 1 εκατομμύριο ορφανά ή χωρισμένα από τους γονείς τους και 10 εκατομμύρια ψυχολογικά τραυματισμένα». Επί του παρόντος, υπάρχουν πάνω από δύο εκατομμύρια παιδιά πρόσφυγες από τη Συρία και πάνω από 870.000 από τη Σομαλία. Μεταξύ των 100.000 ανθρώπων που έχουν σκοτωθεί στη Συρία, τουλάχιστον οι 10.000 ήταν παιδιά.
Θάνατος και τραυματισμός
Με την άμεση έκθεση σε βία, όπως βομβαρδισμοί και μάχες, τα παιδιά σκοτώνονται κατά τη διάρκεια συγκρούσεων. Μόνο το 2017 σημειώθηκαν 1.210 τρομοκρατικές επιθέσεις σε όλο τον κόσμο, κυρίως στην περιοχή της Μέσης Ανατολής και 8.074 θάνατοι αντίστοιχα. Υπήρξαν εννέα τρομοκρατικά επεισόδια με περισσότερους από εκατό θανάτους σε ένοπλες ζώνες. Επίσης, τα παιδιά είναι πιο πιθανό να τραυματιστούν από νάρκες. Το 20% των θυμάτων από νάρκες ξηράς είναι παιδιά σε χώρες που έχουν πληγεί από νάρκες. Συχνά τους εντυπωσιάζει η πολύχρωμη εμφάνιση των ναρκών ξηράς και των εκρηκτικών. Τα παιδιά μπορεί να χάσουν την όραση ή την ακοή του, μέλη του σώματός τους ή να τραυματιστούν ψυχολογικά. Τουλάχιστον 8.605 άνθρωποι σκοτώθηκαν ή τραυματίστηκαν από νάρκες το 2016 και 6.967 το 2015. Οι περισσότεροι από αυτούς ήταν άμαχοι και το 42 τοις εκατό των αμάχων ήταν παιδιά: ο αριθμός των θυμάτων παιδιών ήταν τουλάχιστον 1.544 το 2016.
Σεξουαλική βία
Τα Ηνωμένα Έθνη ορίζουν τον όρο «σεξουαλική βία που σχετίζεται με ένοπλες συγκρούσεις» ως «βιασμό, σεξουαλική δουλεία, καταναγκαστική πορνεία, αναγκαστική εγκυμοσύνη, αναγκαστική έκτρωση, αναγκαστική στείρωση, αναγκαστικός γάμος και κάθε άλλη μορφή σεξουαλικής βίας ανάλογης βαρύτητας που διαπράττεται κατά γυναικών, ανδρών, κοριτσιών ή αγοριών και που συνδέεται άμεσα ή έμμεσα με μια ένοπλη σύγκρουση». Περισσότερα από 20.000 κορίτσια και γυναίκες μουσουλμάνες έχουν βιαστεί στη Βοσνία από το 1992. Πολλές περιπτώσεις στη Ρουάντα δείχνουν ότι κάθε έφηβη που επέζησε βιάστηκε. Η σεξουαλική βία προκαλεί επίσης εξάπλωση σεξουαλικά μεταδιδόμενων νοσημάτων – όπως το HIV/AIDS. Ένας από τους παράγοντες είναι η εμπλοκή με στρατιωτικές δυνάμεις που κακοποιούν και εκμεταλλεύονται σεξουαλικά κορίτσια και γυναίκες κατά τη διάρκεια συγκρούσεων. Επιπλέον, καθώς οι οροθετικές μητέρες γεννούν παιδιά μολυσμένα με HIV χωρίς τα κατάλληλο φάρμακα, ο επιπολασμός του HIV/AIDS εξαπλώνεται γρήγορα.
Ανεκπλήρωτες βασικές ανάγκες
Ο πόλεμος διακόπτει τον εφοδιασμό των παιδιών και των οικογενειών τους με είδη πρώτης ανάγκης όπως τροφή, νερό, στέγη, υπηρεσίες υγείας και εκπαίδευση. Η έλλειψη πρόσβασης σε αυτά τις βασικά είδη μπορεί να στερήσει από τα παιδιά τη σωματική, κοινωνικοσυναισθηματική και ψυχολογική τους ανάπτυξη. Στην περίπτωση του Νοτίου Σουδάν, οι συνεχείς βίαιες συγκρούσεις μαζί με τα κλιματικά σοκ κατέστρεψαν σε μεγάλο βαθμό την οικονομία που βασιζόταν στη γεωργία. Ως αποτέλεσμα, περισσότερα από 1,1 εκατομμύρια παιδιά υποφέρουν από σοβαρές ελλείψεις τροφίμων. Σε χώρες σε όλη την Αφρική και τη Μέση Ανατολή, πάνω από 2,5 εκατομμύρια παιδιά υποφέρουν από σοβαρό οξύ υποσιτισμό. Οι οικονομικές κυρώσεις όπως οι εμπορικοί περιορισμοί από τη διεθνή κοινότητα και από διεθνείς οργανισμούς μπορεί να διαδραματίσουν ρόλο σε σοβαρές οικονομικές δυσκολίες και στην υποβάθμιση των υποδομών σε ζώνες ένοπλων συγκρούσεων. Αυτό καθιστά εξαιρετικά δύσκολη την επιβίωση των παιδιών, καθώς συνήθως αυτά βρίσκονται στο χαμηλότερο επίπεδο της κοινωνικοοικονομικής κλίμακας. Από το 2001, είχε προβλεφθεί ότι περίπου μισό εκατομμύριο παιδιά από το Ιράκ ότι θα πέθαιναν λόγω του καθεστώτος κυρώσεων.
Η επιζήμια γονεϊκή συμπεριφορά μπορεί επίσης να επηρεάσει την ανάπτυξη του παιδιού. Σε ένα πλαίσιο πολέμου, οι οικογένειες και οι κοινότητες δεν είναι σε θέση να παρέχουν ευνοϊκό περιβάλλον για την ανάπτυξη των παιδιών. Ο δρ Μάικ Ουέσελς, καθηγητής ψυχολογίας με μεγάλη εμπειρία σε εμπόλεμες ζώνες, εξηγεί: «Όταν οι γονείς επηρεάζονται συναισθηματικά από τον πόλεμο, αλλάζει η ικανότητά τους να φροντίζουν σωστά τα παιδιά τους. Οι πολεμικές πιέσεις αυξάνουν την ενδοοικογενειακή βία, δημιουργώντας ένα μοτίβο που στη συνέχεια διαιωνίζεται από τα παιδιά όταν αυτά γίνονται γονείς». Η έλλειψη εφοδίων αυξάνει το γνωστικό φορτίο επηρεάζοντας το εύρος προσοχής, τη γνωστική ικανότητα και τον έλεγχο των πράξεων, που αποτελούν κρίσιμες ικανότητες λογικής και επίλυσης προβλημάτων. Οι μειωμένες νοητικές και συναισθηματικές ικανότητες που προκαλούνται από το άγχος του πολέμου μπορεί να υποβαθμίσουν τις γονικές τους ικανότητες και να αλλάξουν αρνητικά τη συμπεριφορά προς τα παιδιά.
Διαταραχή της εκπαίδευσης συμβαίνει και με την καταστροφή σχολείων στη διάρκεια των πολέμων. Οι ανθρώπινοι και οικονομικοί πόροι τίθενται σε κίνδυνο στη διάρκεια κρίσεων. Τα Ηνωμένα Έθνη αναφέρουν ότι περισσότερα από 13 εκατομμύρια παιδιά στερούνται ευκαιρίες εκπαίδευσης και ότι περισσότερα από 8.850 σχολεία καταστράφηκαν εξαιτίας των ένοπλων συγκρούσεων στη Μέση Ανατολή. Σύμφωνα με έκθεση της UNICEF, στην Υεμένη, 1,8 εκατομμύρια παιδιά βρέθηκαν εκτός εκπαίδευσης το 2015. Μεταξύ 2014 και 2015, σχεδόν μισό εκατομμύριο παιδιά στη Λωρίδα της Γάζας δεν μπόρεσαν να πάνε σχολείο λόγω ζημιών στα σχολεία. Στο Σουδάν, περισσότερα από τρία εκατομμύρια παιδιά δεν μπορούν να πάνε σχολείο λόγω των συγκρούσεων. Στη Μοζαμβίκη, περίπου το 45 τοις εκατό των δημοτικών σχολείων καταστράφηκαν κατά τη διάρκεια των σύγκρουσεων. Ο φόβος και η αναστάτωση δυσκολεύουν παιδιά και εκπαιδευτικούς να εστιάσουν στην εκπαίδευση. Αυτό δημιουργεί ένα εκπαιδευτικό κενό, στερώντας τα παιδιά από ουσιαστική εκπαίδευση, που χτίζει κοινωνικοσυναισθηματικές δεξιότητες για την κοινωνή επανάνταξή τους. Επιπλέον, η ισότητα των φύλων μπορεί επίσης να τεθεί σε κίνδυνο, καθώς η διαταραχή της εκπαίδευσης σε ζώνες ένοπλων συγκρούσεων γενικά αποκλείει τα κορίτσια.
Ανάπτυξη εγκεφάλου
Οι εμπειρίες της πρώιμης παιδικής ηλικίας αντιπροσωπεύουν μεγάλο μέρος της ανάπτυξης του ανθρώπινου εγκεφάλου. Οι νευρικές συνάψεις για την αισθητηριακή ικανότητα, τη γλώσσα και τη γνωστική λειτουργία δημιουργούνται ενεργά κατά τη διάρκεια του πρώτου έτους στα παιδιά. Η πλαστικότητα και η ευκαμψία του εγκεφάλου είναι υψηλότερη στα πρώτα χρόνια ανάπτυξής του. Ως εκ τούτου, ο εγκέφαλος αλλάζει εύκολα ανάλογα με το περιβάλλον των παιδιών. Υπό αυτή την έννοια, τα παιδιά σε ζώνες ένοπλων συγκρούσεων μπορεί να είναι πιο επιρρεπή σε ψυχικά προβλήματα όπως άγχος και κατάθλιψη, καθώς και σε φυσιολογικά προβλήματα του ανοσοποιητικού συστήματος και του κεντρικού νευρικού συστήματος.
Το άγχος στην πρώιμη παιδική ηλικία μπορεί να εμποδίσει την ανάπτυξη του εγκεφάλου των παιδιών και να οδηγήσει σε προβλήματα τόσο σωματικής όσο και ψυχικής υγείας. Η υγιής εγκεφαλική και σωματική ανάπτυξη ενδέχεται να εμποδιστεί από την υπερβολική ή παρατεταμένη ενεργοποίηση των συστημάτων απόκρισης στο στρες. Αν και τόσο η αδρεναλίνη όσο και η κορτιζόλη βοηθούν στην προετοιμασία του σώματος για την αντιμετώπιση στρεσογόνων παραγόντων, όταν χρησιμοποιούνται σε παρατεταμένο και ανεξέλεγκτο στρες, αυτό το σύστημα απόκρισης στο στρες μπορεί να οδηγήσει σε βλάβες τόσο στην ψυχική όσο και στη σωματική υγεία.
Η έλλειψη βασικών εφοδίων μπορεί επίσης να εμποδίσει την ανάπτυξη του εγκεφάλου του παιδιού. Η κοινωνικοοικονομική κατάσταση κατά την παιδική ηλικία επηρεάζει τη νευρική ανάπτυξη, την γνωστική ικανότητα και την ψυχική υγεία κατά την ενήλικη ζωή. Συγκεκριμένα, θεωρείται ότι η φτώχεια επιδεινώνει τη γνωστική ικανότητα. Πολλές μελέτες έχουν δείξει ότι η φτώχεια στην πρώιμη παιδική ηλικία μπορεί να είναι επιβλαβής καθώς οι φτωχές οικογένειες στερούνται χρόνου και οικονομικών πόρων για να επενδύσουν στην προώθηση της ανάπτυξης των παιδιών. Αυτό υποδηλώνει ότι η σοβαρή στέρηση πόρων σε ζώνες ένοπλων συγκρούσεων είναι εξαιρετικά επιζήμια για τη γνωστική ανάπτυξη των παιδιών σε καιρό πολέμου.
Οι Οκάσα και Έλκολι (2012) έχουν διατυπώσει τη θεωρία ότι η ψυχολογική ανοσοποίηση μπορεί να βοηθήσει τα παιδιά που εκτίθενται συχνά σε συγκρούσεις να εγκλιματίζονται καλύτερα στους στρεσογόνους παράγοντες του πολέμου.
Θεωρία του συναισθηματικού δεσμού
Τα παιδιά που αποσπώνται από την οικογένεια σε νεαρή ηλικία μπορεί να αντιμετωπίσουν συναισθηματικά προβλήματα. Τα παιδιά κάτω των πέντε ετών έχουν περισσότερες πιθανότητες να εμφανίσουν μεγαλύτερο κίνδυνο κατάθλιψης και άγχους σε σύγκριση με τους έφηβους. Η θεωρία του συναισθηματικού δεσμού υποδηλώνει ότι η ικανότητα ενός παιδιού για συναισθηματικό δεσμό μπορεί να αποτραπεί από αποκλίνουσες συνθήκες στο περιβάλλον του και από εμπειρίες με τους φροντιστές του. Μπορούν να σχηματιστούν διαφορετικοί τύποι συναισθηματικών δεσμών με διαφορετικούς φροντιστές και περιβάλλοντα ανατροφής. Επιπλέον, είναι γνωστό ότι διαφορετικές εμπειρίες συναισθηματικών δεσμών στην παιδική ηλικία σχετίζονται με προβλήματα ψυχικής υγείας στην ενήλικη ζωή.
Άλλες ψυχολογικές επιπτώσεις
Τα παιδιά σε εμπόλεμες ζώνες γίνονται μάρτυρες και βιώνουν φρικτές βίαιες εμπειρίες που μπορεί να οδηγήσουν στην ανάπτυξη ψυχικών διαταραχών όπως διαταραχή μετατραυματικού στρες (PTSD). Μέχρι το 2017, 3 εκατομμύρια παιδιά από τη Συρία έχουν γίνει μάρτυρες των επιπτώσεων του πολέμου άμεσα. Το 80% από τα 94 παιδιά του Ιράκ που εκτέθηκαν στον βομβαρδισμό της 13ης Φεβρουαρίου 1991 εμφάνισαν συμπτώματα PTSD. Επίσης, η μελέτη δείχνει ότι το 41 τοις εκατό των παιδιών της Παλαιστίνης από τη Λωρίδα της Γάζας εμφάνισαν PTSD. Η συχνότητα των επιπτώσεων του πολέμου έχει διακύμανση 10 έως 90 τοις εκατό όσον αφορά την ανάπτυξη PTSD, κατάθλιψης και προβλήματα συμπεριφοράς.
Επανένταξη παιδιών στρατιωτών στην κοινωνία
Υπάρχουν περίπου 300.000 παιδιά στρατιώτες σε όλο τον κόσμο.
Προγράμματα αφοπλισμού, αποστράτευσης και επανένταξης (DDR) διεξάγονται για την αποκατάσταση παιδιών στρατιωτών και παιδιών που έχουν πληγεί από τον πόλεμο. Στη Σιέρα Λεόνε δημιουργήθηκε το DDR υπό την αιγίνα της UNICEF το 1999. Ωστόσο, ο αφοπλισμός απέτυχε σταθερά να προσελκύσει γυναίκες στρατιώτες που αναγκάζονταν να παρέχουν σεξουαλικές υπηρεσίες καθώς φοβούνταν πολύ να προχωρήσουν στη διαδικασία αποστράτευσης.
Τα παιδιά στρατιώτες συχνά στιγματίζονται και αντιμετωπίζουν κοινωνικές διακρίσεις. Η επανένταξη και η αποκατάσταση εξαρτώνται από το επίπεδο βίας που σημειώθηκε στην περιοχή, την αποδοχή από την οικογένεια και την κοινότητα και από παράγοντες όπως προγράμματα εκπαίδευσης και κατάρτισης για νέους που έχουν πληγεί από τον πόλεμο.
Ψυχολογική θεραπεία
Η ψυχολογική θεραπεία θεωρείται πιο δύσκολη μετά την ηλικία των πέντε ετών. Αυτό συμβαίνει επειδή η πλαστικότητα του εγκεφάλου μειώνεται μετά την ηλικία των πέντε ετών, καθώς μεγάλο μέρος της ανάπτυξης του εγκεφάλου συμβαίνει πριν από την ηλικία των έξι ετών. Πολλές φορές απαιτείται μακροχρόνια ψυχολογική θεραπεία. Μερικά παιδιά αναπτύσσουν αντοχές και είναι σε θέση να ξεπεράσουν σημαντικές αντιξοότητες. Το χρήσιμο περιβάλλον της κοινότητας και οι σταθεροί φροντιστές θεωρείται ότι χτίζουν την ικανότητα ανάρρωσης από δυσμενείς εμπειρίες της παιδικής ηλικίας.
Αφηγηματική θεραπεία
Η αφηγηματική θεραπεία είναι μια βραχυπρόθεσμη ατομική παρέμβαση για τη θεραπεία του PTSD που βασίζεται στη γνωσιακή-συμπεριφορική θεραπεία. Το KidNET είναι μια αφηγηματική θεραπεία για παιδιά ηλικίας 12-17 ετών που έχουν πληγεί από τον πόλεμο. Σϋμφωνα με αυτή, ο επαγγελματίας ψυχικής υγείας ενθαρρύνει τους ασθενείς να περιγράψουν γεγονότα της ζωής τους – από τη γέννηση μέχρι σήμερα. Βελτιώσεις μέσω του KidNET παρατηρούνται σε παιδιά πρόσφυγες της Ανατολικής Ευρώπης, στα παιδιά που επλήγησαν από τη γενοκτονία της Ρουάντας και στα παιδιά στη Σρι Λάνκα.
Ψυχοκοινωνική υποστήριξη Dyad
Η ψυχοκοινωνική υποστήριξη Dyad είναι μια θεραπεία σε επίπεδο οικογένειας για μητέρες και παιδιά που έχουν πληγεί από τον πόλεμο με στόχο τη συναισθηματική και ψυχολογική ανάπτυξη των παιδιών. Ένα παράδειγμα του προγράμματος πραγματοποιήθηκε στη Βοσνία για 5 μήνες με εβδομαδιαίες συναντήσεις μητέρων όπου συζητούσαν την ανάπτυξη των παιδιών τους, τους μηχανισμούς αντιμετώπισης και τα ψυχολογικά τραύματα. Αυτό το πρόγραμμα είχε ξεκάθαρα θετικά αποτελέσματα στην «ψυχική υγεία της μητέρας, την αύξηση βάρους των παιδιών και την ψυχοκοινωνική λειτουργία και ψυχική υγεία των παιδιών».
Παραπομπές
Κατηγορία:Δουλεία Κατηγορία:Στρατιωτική κοινωνιολογία Κατηγορία:Στρατιωτική καθημερινότητα Κατηγορία:Δικαιώματα του παιδιού Κατηγορία:Παιδιά στον πόλεμο Κατηγορία:Παιδική εργασία Κατηγορία:Ηλικία και κοινωνία Κατηγορία:Επακόλουθα πολέμου Κατηγορία:Νεολαία
Δήμος Φολόης
Ο Δήμος Φολόης ήταν δήμος του νομού Ηλείας που συστάθηκε δύο φορές σε διαφορετικές χρονικές περιόδους με διαφορετική σύσταση. Λειτούργησε τις περιόδους 1835-1841 και 1997-2010.
Δήμος Φολόης (1835-1841)
Ο Δήμος συστάθηκε με τον "νόμο περί συστάσεως των Δήμων" και το βασιλικά διατάγματα του 1835 και του 1836. Από το 1835 ανήκε στην Επαρχία Διποταμίας και περιελάμβανε τα χωριά Νουσά, Τσίπιανα, Μοσθενίτσα, Κερτίζα, Κακοτάρι, Κούμανι, Γιάρμενα, Αγία Άννα, Ανδρώνι, Μπεντένι και Κλεινδιά. Ο Δήμος καταργήθηκε το 1841 και προσαρτήθηκε στον Δήμο Λάμπειας.
Έδρα του τότε δήμου ήταν το Κούμανι.
Δήμος Φολόης (1997-2010)
Ο Δήμος Φολόης ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αρχαίας Ολυμπίας. Βρισκόταν στα ανατολικά του νομού στις πλαγιές του ομώνυμου όρους. Ο δήμος αποτελούταν από 9 δημοτικά διαμερίσματα και είχε συνολικό πληθυσμό 3.814 μόνιμους κατοίκους. Καταλάμβανε έκταση 36,5 τ.χλμ.
Έδρα του δήμου ήταν ο Λάλας.
Δημοτικά διαμερίσματα (1997-2010)
Στον δήμο περιλαμβάνονταν τα παρακάτω δημοτικά διαμερίσματα και οικισμοί :
Εξωτερικοί σύνδεσμοι
Φ Δ *
Περίοδος των Στιούαρτ (Αγγλία)
Ως Περίοδος των Στιούαρτ, στη Βρετανική ιστορία, αναφέρεται η περίοδος 1603 - 1714 και συμπίπτει με την διακυβέρνηση του Οίκου των Στιούαρτ, του οποίου ο πρώτος μονάρχης ήταν ο Ιάκωβος ΣΤ΄ της Σκωτίας. Η περίοδος τελείωσε με τη Βασίλισσα Άννα και την άνοδο του Γεώργιου Α΄ από τον Οίκο του Ανόβερου. Η περίοδος των Στιούαρτ σφραγίστηκε από εσωτερική και θρησκευτική διαμάχη.
Αγγλικός εμφύλιος πόλεμος
Οι Αγγλικοί Εμφύλιοι Πόλεμοι έλαβαν χώρα κατά τη βασιλεία του Καρόλου Α΄, του δεύτερου μονάρχη των Στιούαρτ. Κατέληξαν σε νίκη για τους Κοινοβουλευτικούς και ο Κάρολος εκτελέστηκε το 1649.
Μετά από αυτή τη σύγκρουση η γραμμή των μοναρχών Στιούαρτ διακόπηκε προσωρινά από την Κοινοπολιτεία της Αγγλίας (1649-1660). Αυτή κυβερνήθηκε από τον Όλιβερ Κρόμγουελ κατά την περίοδο 1653 - 1659. Μετά το θάνατο του Κρόμγουελ η Κοινοπολιτεία κατέρρευσε και το Κοινοβούλιο Συνέλευσης προσκάλεσε τον Κάρολο Β΄, γιο του Κάρολου Α΄ να επιστρέψει από την εξορία και να γίνει βασιλιάς. Αυτό το γεγονός είναι γνωστό ως η Αγγλική Παλινόρθωση.
Αγλοολλανδικοί Πόλεμοι
Οι Αγγλοολλανδικοί Πόλεμοι ήταν μια σειρά τριών πολέμων που έλαβαν χώρα μεταξύ των Άγγλων και των Ολλανδών κατά την περίοδο 1652 - 1674. Οι Αγγλικές ήττες ανάγκασαν τον Κάρολο Β΄ να υπογράψει ειρήνη και οδήγησε στην Ολλανδική κυριαρχία των θαλάσσιων εμπορικών δρόμων μέχρι το 1713.
Παπική Συνωμοσία
Η Παπική Συνωμοσία (1678) ήταν μια υποθετική Καθολική συνωμοσία σχετικά με ένα φανταστικό χειρόγραφο που κατηγορούσε την Ρωμαιοκαθολική Εκκλησία ότι ενέκρινε την δολοφονία του Καρόλου Β΄. Η συνωμοσία κατέληξε σε μια αντικαθολική υστερία στην Αγγλία και σε εκτελέσεις περίπου 35 αθώων προσώπων.
Ένδοξη Επανάσταση του 1688
Αυτό το γεγονός έλαβε χώρα κατά την βασιλεία του Ιακώβου Β΄.
Μονάρχες
Ο Οίκος των Στιούαρτ γέννησε έξι Άγγλους μονάρχες οι οποίοι κυβέρνησαν αυτή την περίοδο.
Οι πρώιμοι Στιούαρτ Οι ύστεροι Στιούαρτ
Παραπομπές
Στιουαρτ
Δήμος Αλιφείρας
Ο Δήμος Αλιφείρας ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανδρίτσαινας - Κρεστένων. Βρισκόταν στο νότιο τμήμα του νομού στις βόρειες πλαγιές του όρους Μίνθη ανάμεσα στους δήμους Ζαχάρως και Ανδρίτσαινας. Ο δήμος αποτελεούταν από 9 δημοτικά διαμερίσματα και είχε συνολικό πληθυσμό 3.829 κατοίκους. Έδρα του ήταν η Καλλιθέα. Ο δήμος Αλιφείρας ήταν από τους δήμους της Ηλείας που επλήγησαν από τις καταστροφικές πυρκαγιές του 2007.
Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Εξωτερικοί σύνδεσμοι
Α
Ζαν-Μπατίστ Πιερατζί
Ο Ζαν-Μπατίστ Πιερατζί είναι Γάλλος ποδοσφαιριστής γεννημένος στις 17 Ιουνίου 1985 στο Αζαξιό της Κορσικής. Αγωνίζεται στη θέση του αμυντικού μέσου για λογαριασμό των Σαν Χοσέ Έρθκουεϊκς στην MLS.
ΑΚ Αζαξιό
Ο Ζαν-Μπατίστ ξεκίνησε την επαγγελματική του καριέρα στην διάρκεια της σεζόν 2006-2007, έπειτα από σχετική πρωτοβουλία του τότε προπονητή της Αζαξιό, Ρούντι Κρολ. Εκείνη την σεζόν πραγματοποίησε συνολικά 25 συμμετοχές στην Λιγκ 2. Καθιερώθηκε στην πρώτη ομάδα του συλλόγου την αμέσως επόμενη σεζόν, αγωνιζόμενος ως βασικός στην διάρκεια της θητείας του Γκέρνοτ Ρορ στον πάγκο της ομάδας με συνολικά 30 συμμετοχές, ωστόσο τραυματίστηκε στη διάρκεια της επόμενη σεζόν με αποτέλεσμα μόλις 7 συμμετοχές εκείνη την σεζόν. Επέστρεψε σταδιακά στην αγωνιστική δράση στη διάρκεια της σεζόν 2009-2010 με σύνολο 17 συμμετοχών. Τις δύο επόμενες σεζόν, επικύρωσε την θέση του ως βασικός αγωνιζόμενος σε συνολικά 33 και 34 αναμετρήσεις αντίστοιχα, με, ως επιστέγασμα, τον προβιβασμό του στη διάρκεια της άνοιξης του 2011 ως αρχηγό της ΑΚΑ. Για την πρώτη του σεζόν στην ελίτ του γαλλικού ποδοσφαίρου, σε ηλικία 26 ετών εξακολούθησε να διατηρεί θέση βασικού με, εκ νέου, σύνολο 34 συμμετοχών. Ωστόσο, η αποχώρηση από τον σύλλογο του τότε προπονητή, Ολιβιέ Πανταλονί, ο οποίος και του είχε εμπιστευθεί την αρχηγία, συνέπεσε με το πέρασμά του στην αφάνεια, καθώς ο νέος τεχνικός του κορσικανικού συλλόγου, Αλέξ Ντυπόν, δεν το εμπιστευόταν ιδιαιτέρως. Ο χρόνος συμμετοχής του ελαφρώς αυξήθηκε στη διάρκεια της θητείας του Αλμπέρ Εμόν στον πάγκο της ομάδας, χωρίς ωστόσο να ξαναβρεί την θέση βασικού που κατείχε, με τελικό απολογισμό εκείνη την σεζόν σύνολο 18 συμμετοχών.
Σαν Χοσέ Έρθκουεϊκς
Στις 6 Ιανουαρίου 2014, ο Πιερατζί αποχώρησε από την ομάδα που τον ανέδειξε ποδοσφαιρικά, καθώς και την γενέθλιο νήσο του με προορισμό την Καλιφόρνια και τους Σαν Χοσέ Έρθκουεϊκς, με έδρα τα προάστια του Σαν Φρανσίσκο, και οι οποίοι αγωνίζονταν στην MLS. Συνολικά πέρασε διάστημα 17,5 ετών αγωνιζόμενος με τα χρώματα της ΑΚΑ.
Η πρώτη του συμμετοχή με τους "Quakes" ήταν στις 12 Μαρτίου 2014 σε μια αναμέτρηση απέναντι στην Ντεπορτίβο Τολούκα στα πλαίσια του Τσάμπιονς Λιγκ της ΚΟΝΚΑΚΑΦ, μια αναμέτρηση η οποία έληξε με το ισόπαλο σκορ 1-1. Πέτυχε το πρώτο του τέρμα στην MLS στις 31 Μαΐου 2014, σε μια αναμέτρηση απέναντι στην ΦΚ Ντάλας, με ένα σουτ από απόσταση 35 μέτρων το οποίο χάρισε τους τρεις βαθμούς της νίκης στην ομάδα του.
Εξωτερικοί Σύνδεσμοι
Κατηγορία:Γάλλοι ποδοσφαιριστές Κατηγορία:Κορσικανοί ποδοσφαιριστές Κατηγορία:Ποδοσφαιριστές ΑΚ Αζαξιό Κατηγορία:Ποδοσφαιριστές Σαν Χοσέ Έρθκουεϊκς Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ξένοι ποδοσφαιριστές στις Ηνωμένες Πολιτείες Αμερικής Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές
Shenanigans
Το Shenanigans έφτασε στο νούμερο 27 στο Billboard 200 και ως το Σεπτέμβριο του 2010 είχε πουλήσει 280,000 αντίτυπα. Αν και το εξώφυλλο δεν έχει τον τίτλο του άλμπουμ μερικά μαγαζιά επέλεξαν να κολλήσουν ένα αυτοκόλλητο στο εξώφυλλο για να μην μπερδεύονται οι πελάτες. Σχεδιαστής του εξωφύλλου ήταν ο Chris Bilheimer που σχεδιάζει εξώφυλλα για την μπάντα από το Warning ως και σήμερα. Το 2002, οι Green Day έκαναν την περιοδεία "Pop Disaster Tour" μαζί με τους Blink-182 για την προώθηση του άλμπουμ. Παρ' όλα αυτά, δεν ερμηνεύτηκε κανένα τραγούδι από το άλμπουμ. Το άλμπουμ θα περιείχε ένα ακόμα κομμάτι το "D.U.I [(Driving Under the Influence (Οδηγώντας υπό την επήρεια αλκοόλ]". Το "D.U.I" γράφτηκε από τον Τρε Κουλ. Ο μόνος τρόπος για να ακουστεί αυτό το τραγούδι είναι να βρεθεί στο ίντερνετ.
Πιστοποιήσεις
{| class="wikitable sortable" !scope="col"|Χώρα !scope="col"|Πιστοποίηση
Παραπομπές
Κατηγορία:Άλμπουμ του 2002 Κατηγορία:Δισκογραφία των Green Day
Καλτσινάια
Το Καλτσινάια (ιταλικά: Calcinaia) είναι ιταλικός δήμος στην Επαρχία της Πίζας, στην περιφέρεια της Τοσκάνης.
Βερεγγάριος Β΄ του Ζούλτσμπαχ
Βιογραφία
Ήταν γιος τού Γκέμπχαρτ Β΄, κόμη τού Ζούλτσμπαχ (απεβ. 1085) και της Ίρμγκαρτ του Ροττ. Ο πατέρας του ήταν γιος του Γκέμπχαρτ Α΄ (απεβ. 1071) και της κόρης και κληρονόμου του Βερεγγάριου Α΄, κόμη τού Ζούλτσμπαχ. Ο Γκέμπχαρτ Α΄ μάλλον ήταν γιος του Χέρμαν Δ΄ των Μπάμπενμπεργκ, δούκα της Σουαβίας (απεβ. 1038). Αδελφή του Βερεγγάριου Β΄ ήταν η Αδελαΐδα, σύζυγος του Σίμποτο Β΄, κόμη του Βάιαρν-Φάλκενσταϊν, μετέπειτα επιτρόπου (advocate) του αββαείου Μπάουμμπουργκ. Οι Βάιαρν αρχικά είχαν υποστηρίξει τον Ερρίκο Δ΄, μετά όμως ο Σίμποτο Β΄ ακολούθησε τον Πάπα με τους Ζούλτσμπαχ.
Οικογένεια
Περί το 1099 νυμφεύτηκε την Αδελαΐδα του Λέχσγκεμυντ, χήρα και κληρονόμο του Ούλριχ, κόμη του Πάσσαου, του επονομαζόμενου πάμπλουτου. Περίπου ταυτόχρονα με τον Ούλριχ απεβίωσε και ο εξάδελφός του Ραπότο, παλατινός κόμης της Βαυαρίας και τον διαδέχθηκε ο συγγενής του Βερεγγάριου Β΄, Ντίπολντ Γ΄, μαργράβος του Νόρντγκαου στη Βαυαρία, που είχε κληρονομήσει τους τίτλους του κόμη του Χαμ και του μαργράβου του Φόμπουργκ. Δεν απέκτησαν απογόνους και η Αδελαΐδα απεβίωσε το 1105.
Δεύτερη σύζυγος του Βερεγγάριου Β΄ ήταν η Αδελαΐδα του Ντίσεν-Βολφρατσχάουζεν και είχε τέκνα:
Αναφορές
Κατηγορία:Οίκος των Μπάμπενμπεργκ
Ματέρα
Η Ματέρα (ιταλικά: Matera ) είναι Ιταλική πόλη της περιοχής Μπαζιλικάτα στην νότια Ιταλία. Είναι η πρωτεύουσα της ομώνυμης επαρχίας Ματέρα. Η πόλη βρίσκεται δίπλα σε ένα μικρό φαράγγι, όπου ρέει ο ποταμός Γκραβίνα. Από το 1993 τα σάσσι της Ματέρας έχουν χαρακτηριστεί από την UNESCO ως Μνημείο Παγκόσμιας Κληρονομιάς.
Ιστορία
Η περιοχή της Ματέρας έχει κατοικηθεί από την Παλαιολιθική περίοδο και θεωρείται από τις παλαιότερες πόλεις του κόσμου. Ο Λούκουλος Καικίλιος Μέτελλος ίδρυσε την πόλη το 251 π.Χ. και την ονόμασε Ματεόλα. Η πόλη κατακτήθηκε από τους Λομβαρδούς το 664 μ.Χ. και έγινε τμήμα του Δουκάτου του Μπενεβέντο. Οι Νορμανδοί υπό τον Γουλιέλμο τον Σιδηρόχειρα την έκαναν κομητεία. Τον 15ο αιώνα πέρασε στην κυριαρχία των Αραγώνων. Μεταξύ 1664 και 1811 ήταν η πρωτεύουσα της Μπαζιλικάτα, μέχρι που οι Γάλλοι μετέφεραν τις διοικητικές υπηρεσίες στην Ποτέντσα.
Σάσσι ντι Ματέρα
thumb|center|600px|Πανοραμική εικόνα Καθεδρικού Ναού (Ιλ Ντουόμο) και των Σάσσι. Η Ματέρα απέκτησε διεθνή φήμη με την αρχαία πόλη "Σάσσι ντι Ματέρα" (μου σημαίνει "οι πέτρες-σπηλιές της Ματέρας"). Τα Σάσσι της Ματέρας είναι σπίτια-σπηλιές μέσα στα βράχια τα οποία έχουν ιστορία από την προϊστορική περίοδο. Υπάρχει η υποψία ότι ίσως εκεί εγκαταστάθηκαν οι πρώτοι άνθρωποι στην Ιταλία.
Μοναστήρια και εκκλησίες
Το μοναστηριακό συγκρότημα Μαντόννα ντέλλε Βίρτου και Σαν Νίκολα ντελ Γκρέτσι, η εκκλησία του Σαν Πιέτρο Καβεόσο, η εκκλησία Σάντα Μαρία Ντ'Ιντρίς καθώς και η εκκλησία Σάντα Λούτσια άλλε Μάλβε είναι διάσημα αξιοθέατα της Ματέρα.
Κινηματογράφος
Στη Ματέρα έχουν γυριστεί πολλές κινηματογραφικές ταινίες, αρκετές από τις οποίες είναι βιβλικές, λόγω του τοπίου που προσφέρεται για κινηματογράφηση σκηνών που διαδραμματίζονται στην αρχαία Ιερουσαλήμ. Ανάμεσα στις ταινίες που γυρίστηκαν στη Ματέρα είναι το Κατά Ματθαίον Ευαγγέλιο (1964) του Πιέρ Πάολο Παζολίνι, τα Πάθη του Χριστού (2004) του Μελ Γκίμπσον και μέρος της ταινίας Τζέιμς Μποντ No Time to Die (2021).
Χαραυγή (αποσαφήνιση)
Οικισμοί:
Ματέρα
Εξωτερικοί σύνδεσμοι
Κατηγορία:Πόλεις της Μπαζιλικάτα Κατηγορία:Μνημεία Παγκόσμιας Κληρονομιάς στην Ιταλία
Χαραυγή (αποσαφήνιση)
Εφημερίδα:
Κατηγορία:Αποσαφηνίσεις ελληνικών τοπωνυμίων
Δημήτρης Μπασλάμ
Ο Δημήτρης Μπασλάμ (πραγματικό επίθετο Πασλαμούσκας, 7 Δεκεμβρίου 1967) είναι Έλληνας μουσικός και συγγραφέας παραμυθιών.
Βιογραφία
Γεννήθηκε στην Έδεσσα του νομού Πέλλας, αλλά μετακόμισε στη Θεσσαλονίκη σε ηλικία 16 ετών για να σπουδάσει μουσική και πιο συγκεκριμένα κοντραμπάσο. Συνεργάστηκε με αρκετούς καλλιτέχνες της ελληνικής ροκ και εναλλακτικής σκηνής και συμμετείχε σε πολλούς δίσκους.
Τον Δεκέμβριο του 2005 ο Δημήτρης Μπασλάμ εκδίδει το πρώτο του παιδικό παραμύθι, τον "Γαργαληστή". Ακολουθούν ο "Αγησίλαγος" το 2007, η "Θυμωμένη Μπετονιέρα" το 2009, το "Λέω να Πετάξω" το 2011.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Έλληνες μουσικοί
Αέρα Πατέρα
Οι Αέρα Πατέρα (στυλιζαρισμένο ως: ΑΕΡΑ ΠΑΤ∄ℝΑ) είναι ελληνικό μουσικό συγκρότημα ροκ και πειραματικής μουσικής, που σχηματίστηκε στις 21 Ιουλίου του 1989.
Το συγκρότημα αποτελείται από σταθερά ανανεωμένους μουσικούς.
Ιστορία
Οι Αέρα Πατέρα σχηματίστηκαν στις 21 Ιουλίου του 1989, ενώ η πρώτη τους δημόσια εμφάνιση στο φεστιβάλ Better World, New World της Μυκόνου.
Το καλοκαίρι του 1998 έκαναν περιοδεία σε όλη την Ελλάδα με αερόστατα.
Στις 5 Σεπτεμβρίου 2001 άνοιξαν τη συναυλία των UB40 στο Λυκαβηττό όπου άπλωσαν τη μπουγάδα τους επί σκηνής. Ο λόγος είναι ότι η επιλογή τους ως support στους UB40 έγινε τελευταία στιγμή. Ο τραγουδιστής των Αέρα Πατέρα, Τζίμης Ευθυμίου βρισκόταν τότε διακοπές στη Σαμοθράκη και ελλείψει κινητών εκείνη την εποχή το έμαθε λίγες ώρες πριν ενώ συμπτωματικά μόλις είχε βάλει μπουγάδα. Κατάφερε να έρθει στο χώρο της συναυλίας με ελικόπτερο, φέρνοντας μαζί του και τα βρεγμένα ρούχα του σε μια σακούλα.
Από το 2007, γυρίζεται ένα ντοκιμαντέρ για τους Αέρα Πατέρα με τίτλο Airland (Αεραλάνδη) από το σκηνοθέτη Χάρη Ραφτογιάννη, ο οποίος και ακολουθεί ανελλιπώς το συγκρότημα σε κάθε περιοδεία.
Στις 5 Οκτωβρίου του 2010, στην παρουσίαση του δίσκου τους Εδώ Που Φτάσαμε στο βιβλιοπωλείο Ιανός, εμφανίστηκαν με εντελώς διαφορετικά άτομα (ορχήστρα δωματίου με συνοδεία της υψιφώνου και ηθοποιού Ελένης Ευθυμίου) και ερμήνευσαν τα κομμάτια του δίσκου ως όπερα. Την ορχήστρα διηύθυνε ο Βαγγέλης Φάμπας.
Αεραλάνδη
αριστερά|μικρογραφία|133x133εσ|Το εξώφυλλο του φύλλου 4.
Η Αεραλάνδη είναι η μυθική χώρα την οποία σκοπεύουν να ιδρύσουν οι Αέρα Πατέρα στο (μη υπαρκτό) εξωτικό νησί της «Μαγαδασκάρης» (sic) που είναι άλλο από τη Μαδαγασκάρη.
Μέχρι στιγμής, η Αεραλάνδη έχει Σύνταγμα, εθνικό ύμνο (το τραγούδι Μαδαγασκάρη) και δική της εφημερίδα, την Ηχώ της Αεραλάνδης η οποία κυκλοφορεί ένθετη στο λογοτεχνικό περιοδικό Ο Φαρφουλάς.
Έργα
Άλμπουμ
Εκδόσεις
Εξωτερικοί σύνδεσμοι
Κατηγορία:Ελληνικά rock συγκροτήματα
Μαθηματική ανάλυση
Η μαθηματική ανάλυση είναι ένα από τα βασικά πεδία των μαθηματικών, το οποίο ασχολείται με την έννοια της απόστασης. Θεμελιωτές της ήταν ο Γκότφριντ Βίλχελμ Λάιμπνιτς και ο Ισαάκ Νεύτων, οι οποίοι την ανακάλυψαν ανεξάρτητα στα τέλη του 17ου αιώνα.
Κλάδοι της μαθηματικής ανάλυσης είναι ο διαφορικός και ολοκληρωτικός λογισμός (οι οποίοι συλλήβδην καλούνται και "απειροστικός λογισμός"), η τοπολογία, η συναρτησιακή ανάλυση, η θεωρία μέτρου. Πρόκειται επίσης για το κατεξοχήν εργαλείο της (μαθηματικής) φυσικής, η οποία, άλλωστε, αρχικά αποτελούσε τον μόνο λόγο ύπαρξής της, και αποτελεί ακόμη έναν από τους σημαντικότερους. Μέθοδοι της μαθηματικής ανάλυσης, κυρίως μέσα από την εφαρμοσμένη μηχανική, βρίσκουν επίσης μεγάλη εφαρμογή στην τεχνολογία.
Το κύριο αντικείμενο μελέτης της ανάλυσης είναι η μελέτη των συναρτήσεων. Οι βασικές έννοιες της ανάλυσης είναι το όριο,η παράγωγος και το ολοκλήρωμα. Η παράγωγος και το ολοκλήρωμα αποτελούν τiς δύο διαφορετικές όψεις του ίδιου νομίσματος. Η ολοκλήρωση και η παραγώγιση είναι μεταξύ τους αντίστροφες διαδικασίες.
Ιστορικό
Η μαθηματική ανάλυση αναπτύχθηκε επίσημα τον 17ο αιώνα κατά την διάρκεια της Επιστημονικής Επανάστασης, αλλά πολλές απ΄ τις ιδέες της μπορούν να αναχθούν σε προηγούμενους μαθηματικούς. Νωρίτερα αποτελέσματα στην ανάλυση σιωπηρά παρουσιάστηκαν κατά τις πρώτες ημέρες των αρχαίων ελληνικών μαθηματικών. Για παράδειγμα ένα άπειρο γεωμετρικό άθροισμα είναι εμμέσως παράδοξο της διχοτόμησης του Ζήνωνα. Αργότερα, Έλληνες μαθηματικοί όπως ο Έυδοξος και ο Αρχιμήδης έκαναν να καταστεί πιο σαφής, αλλά ανεπίσημη, η χρήση των εννοιών των ορίων και της σύγκλισης, όταν χρησιμοποιείται η μέθοδος της εξάντλησης για να υπολογίσουμε το εμβαδόν και τον όγκο των περιφερειών και των στερεών. Η ρητή χρήση των απειροστών εμφανίζεται στον Αρχιμήδη στην Mέθοδο των Μηχανικών Θεωρημάτων', ένα έργο που ανακαλύφθηκε τον 20ο αιώνα. Στην Ασία ο Κινέζος μαθηματικός  Liu Hui χρησιμοποίησε την μέθοδο εξαντλήσεως τον 3ο αιώνα μ.Χ για να βρει το εμβαδόν του κύκλου. Ο Zu Chongzhi δημιούργησε μία μέθοδο που αργότερα θα ονομαστεί αρχή του Καβαλιέρι για να βρει τον όγκο μίας σφαίρας τον 5 ο αιώνα. Ο Ινδός μαθηματικός Bhāskara II έδωσε παραδείγματα παραγώγισης και χρησιμοποίησε ότι σήμερα είναι γνωστό ως θεώρημα του Rolle τον 12 ο αιώνα.
Τον 14 ο αιώνα, ο Madhava of Sangamagrama ανέπτυξε άπειρες σειρές επεκτάσεων, όπως οι δυναμικές σειρές και οι σειρές Taylor συναρτήσεων όπως ημίτονο, συνημίτονο, εφαπτομένη και τόξο εφαπτομένης. Παράλληλα με την ανάπτυξη της σειράς Taylor των τριγωνομετρικών συναρτήσεων, εκτιμήθηκε επίσης το μέγεθος των συνθηκών σφάλματος που δημιουργούνται από την περικοπή αυτών των σειρών και δόθηκε μια ορθολογική προσέγγιση της άπειρης σειράς. Οι οπαδοί του στο σχολείο αστρονομίας και μαθηματικών Κεράλα επέκτειναν περαιτέρω τα έργα του, μέχρι τον 16ο αιώνα.
Τα σύγχρονα θεμέλια της μαθηματικής ανάλυσης ιδρύθηκαν στην Ευρώπη του 17ου αιώνα. Ο Καρτέσιος και ο Φερμά ανέπτυξαν ανεξάρτητα την αναλυτική γεωμετρία, και μερικές δεκαετίες αργότερα ο Νεύτωνας και ο Λάιμπνιτς ανεξάρτητα ανέπτυξαν τον απειροστικό λογισμό, ο οποίος αναπτύχθηκε, με κίνητρο την εφαρμοσμένη εργασία που συνεχίστηκε μέχρι τον 18ο αιώνα, σε θέματα ανάλυσης, όπως ο λογισμός των μεταβολών, συνήθεις και μερικές διαφορικές εξισώσεις, ανάλυση Φουριέ, και οι παραγωγικές συναρτήσεις. Κατά τη διάρκεια αυτής της περιόδου, οι τεχνικές λογισμού εφαρμόστηκαν για την προσέγγιση διακριτών προβλημάτων και την συνέχιση τους.
Στα μέσα του 19ου αιώνα ο Riemann εισήγαγε τη θεωρία του για την ολοκλήρωση. Το τελευταίο τρίτο του αιώνα αναδείχθηκε η αριθμητική ανάλυση από τον Weierstrass, ο οποίος πίστευε ότι η γεωμετρική συλλογιστική ήταν εγγενώς παραπλανητική, και εισήγαγε τον "έψιλον-δέλτα" ορισμό του ορίου. Στη συνέχεια, οι μαθηματικοί άρχισαν να ανησυχούν ότι θα υποτεθεί η ύπαρξη ομοιογένειας των πραγματικών αριθμών χωρίς απόδειξη. Ο Dedekind κατασκεύασε τους πραγματικούς αριθμούς με τις Dedekind περικοπές, στις οποίες οι άρρητοι αριθμοί είναι τυπικά καθορισμένοι, οι οποίοι χρησιμεύουν για να γεμίσουν τα “ κενά” μεταξύ των ρητών αριθμών, δημιουργώντας έτσι ένα πλήρες σύνολο: το συνεχές των πραγματικών αριθμών, το οποίο είχε ήδη αναπτυχθεί από τον Simon Stevin υπό τις συνθήκες των δεκαδικών επεκτάσεων. Εκείνη την εποχή, οι προσπάθειες για να βελτιωθούν τα θεωρήματα του Riemann για την ολοκλήρωση οδήγησε στη μελέτη του "μεγέθους" του συνόλου των ασυνεχειών των πραγματικών συναρτήσεων.
Επίσης, "τέρατα" (πουθενά συνεχείς συναρτήσεις, συνεχείς αλλά πουθενά διαφορίσιμες συναρτήσεις, καμπύλες στον χώρο) άρχισαν να διερευνώνται. Στο πλαίσιο αυτό, ο Τζόρνταν ανέπτυξε τη θεωρία του μέτρου, ο Καντόρ ανέπτυξε ότι καλείται σήμερα αφηρημένη θεωρία συνόλων, και ο Baire απέδειξε το θεώρημα Baire. Στις αρχές του 20ου αιώνα,ο λογισμός επισημοποιήθηκε με τη χρήση μιας αξιωματικής θεωρίας συνόλων. Ο Lebesgue έλυσε το πρόβλημα του μέτρου, και ο Hilbert εισήγαγε τους χώρους Hilbert για να λύσει ολοκληρωτικές εξισώσεις. Η ιδέα του μέτρου ενός διανυσματικού χώρου ήταν στον αέρα, και στη δεκαετία του 1920 ο Banach δημιούργησε την συναρτησιακή ανάλυση.
Μετρικοί Χώροι
Στα μαθηματικά, μετρικός χώρος είναι ένα σύνολο όπου η έννοια της απόστασης (αυτό που λέμε "μετρική") μεταξυ δύο στοιχείων αυτού του χώρου είναι καθορισμένη
Τα πιο συχνά παραδείγματα μετρικών χώρων είναι η Πραγματική Ευθεία, το Μιγαδικό Επίπεδο, ο Ευκλείδειος Χώρος και οι Διανυσματικοί Χώροι. Υπάρχουν όμως και παραδείγματα χώρων χωρίς μετρικές κυρίως στα πεδία της Θεωρίας Μέτρου και της Συναρτησιακής Ανάλυσης.
Τυπικά ένας Μετρικός Χώρος ορίζεται ως το ζευγάρι (M,d) όπου M είναι ένα σύνολο και d μια μετρική πάνω στο M.
Μετρική λέγεται μια συνάρτηση : έτσι ώστε για κάποια ,ισχύουν οι παρακάτω ιδιότητες:
Παίρνοντας την τρίτη ιδιότητα και θέτοντας z=x, αποδεικνύεται ότι.
Ακολουθίες και όρια
Μια από τις σημαντικότερες ιδιότητες των ακολουθιών είναι η σύγκλιση. Με απλά λόγια, μια ακολουθία συγκλίνει αν έχει όριο (στο άπειρο). Με βάση τη θεωρία, θα λέμε ότι μια ακολουθία έχει όριο το x αν το προσεγγίζει καθώς το n γίνεται πολύ μεγάλο (όπου το n καθορίζει την θέση κάθε στοιχείου). Δηλαδή όσο το n τείνει στο άπειρο, η απόσταση των
τιμών τις ακολουθίας και του x τείνει στο 0.
Πραγματική Ανάλυση
Η Πραγματική Ανάλυση (δηλαδή η μελέτη συναρτήσεων με πραγματικές μεταβλητές) είναι ο κλάδος της μαθηματικής ανάλυσης που ασχολείται με πραγματικούς αριθμούς και με συναρτήσεις πραγματικών μεταβλητών.Πιο συγκεκριμένα ασχολείται με τις αναλυτικές ιδιότητες πραγματικών συναρτήσεων και ακολουθιών καθώς και με σύγκλιση και όρια τους, τον Λογισμό πραγματικών αριθμών, τη συνέχεια και την κυρτότητα συναρτήσεων πραγματικών μεταβλητών.
Μιγαδική Ανάλυση
Ευρέως γνωστή και ως Θεωρία Συναρτήσεων Μιγαδικών Μεταβλητών, η Μιγαδική Ανάλυση είναι ο κλάδος της μαθηματικής ανάλυσης που εξετάζει συναρτήσεις μιγαδικών αριθμών. Έχει μεγάλη εφαρμογή σε πολλά πεδία των μαθηματικών όπως η Αλγεβρική Γεωμετρία, η Θεωρία Αριθμών, τα Εφαρμοσμένα Μαθηματικά καθώς επίσης και στη Φυσική στους τομείς της Υδροδυναμικής, της Θερμοδυναμικής, της Μηχανικής και της Κβαντομηχανικής.
Συναρτησιακή Ανάλυση
Συναρτησιακή Ανάλυση είναι ο τομέας των μαθηματικών, ο πυρήνας του οποίου είναι η μελέτη διανυσματικών χώρων εφοδιασμένων με μια σχετική δομή (όπως εσωτερικό γινόμενο, νόρμα κλπ) και των γραμμικών τελεστών που δρουν πάνω σε αυτούς του χώρους. Οι ιστορικές ρίζες της Συναρτησιακής Ανάλυσης προέρχονται από τη μελέτη χώρων συναρτήσεων και μετασχηματισμών όπως αυτός του Fourier. Αυτός ο τρόπος μελέτης έχει φανεί πολύ χρήσιμος στις διαφορικές και ολοκληρωτικές εξισώσεις.
Διαφορικές Εξισώσεις
Οι Διαφορικές εξισώσεις εξελίσσονται σε πολλούς τομείς της επιστήμης και της τεχνολογίας, συγκεκριμένα όταν μια καθοριστική σχέση που περιέχει κάποιες συνεχώς μεταβαλλόμενες ποσότητες και τους ρυθμούς μεταβολής στον χώρο ή/και τον χρόνο, είναι γνωστή. Αυτό φαίνεται στην Κλασσική Μηχανική, όπου η κίνηση ενός σώματος περιγράφεται από την θέση και την ταχύτητα του ως χρονικές συναρτήσεις. Οι Νόμοι του Νεύτωνα επιτρέπουν (δοσμένης της θέσης, ταχύτητας, επιτάχυνσης και των διαφόρων δυνάμεων που ασκούνται σε ένα σώμα) να εκφραστούν αυτές οι ποσότητες δυναμικά ως διαφορικές εξισώσεις για την άγνωστη θέση του σώματος συναρτήσει του χρόνου.
Θεωρία Μέτρου
Μέτρο σε ένα σύνολο, λέμε το συστηματικό τρόπο να εκχωρήσουμε έναν αριθμό σε κάθε κατάλληλο υποσύνολο αυτού του συνόλου, διαισθητικά ερμηνεύεται ως το μέγεθος του.Το Μέτρο δηλαδή είναι γενίκευση των εννοιών του μήκους, της επιφάνειας και του όγκου.Ένα πολύ σημαντικό παράδειγμα αποτελεί το Μέτρο Λεμπέγκ σε έναν Ευκλείδιο Χώρο που εισάγει το συμβατικό μήκος, επιφάνεια και όγκο της Ευκλείδιας Γεωμετρίας σε κατάλληλα αντικείμενα σε n-διάστατους Ευκλειδίους Χώρους. Για παράδειγμα, το Μέτρο Λεμπέγκ του διαστήματος στους πραγματικούς είναι 1.
Αριθμητική ανάλυση
Η Αριθμητική ανάλυση είναι η μελέτη των αλγορίθμων που χρησιμοποιούν αριθμητική προσέγγιση (σε αντίθεση με τους γενικούς συμβολικούς χειρισμούς) για τα προβλήματα της μαθηματικής ανάλυσης (όπως διακρίνονται από τα διακριτά μαθηματικά).
Η σύγχρονη αριθμητική ανάλυση δεν επιδιώκει ακριβείς απαντήσεις, επειδή οι ακριβείς απαντήσεις είναι συχνά αδύνατο να επιτευχθούν στην πράξη. Αντ 'αυτού, ένα μεγάλο μέρος της αριθμητικής ανάλυσης ασχολείται με την απόκτηση προσεγγιστικών λύσεων με παράλληλη διατήρηση λογικών ορίων για σφάλματα.
Η Αριθμητική ανάλυση βρίσκει φυσικά εφαρμογές σε όλους τους τομείς της μηχανικής και των φυσικών επιστημών, αλλά στον 21ο αιώνα, οι επιστήμες της ζωής και ακόμη και οι τέχνες έχουν υιοθετήσει στοιχεία των επιστημονικών υπολογισμών. Συνήθεις διαφορικές εξισώσεις εμφανίζονται στην Ουράνια Μηχανική (πλανήτες, αστέρια και γαλαξίες). Η αριθμητική γραμμική άλγεβρα είναι σημαντική για την ανάλυση των δεδομένων στοχαστικές διαφορικές εξισώσεις και αλυσίδες Μαρκόφ είναι απαραίτητες για την προσομοίωση ζωντανών κυττάρων για την ιατρική και τη βιολογία.
Ιόνιο Πέλαγος
thumb|right|300px|Το Ιόνιο πέλαγος
Το Ιόνιο Πέλαγος, είναι η θαλάσσια περιοχή της μεσογείου που βρίσκεται δυτικά της Ελλάδας και της νότιας Αλβανίας και ανατολικά της νότιας Ιταλίας και πιο συγκεκριμένα, ανατολικά της Καλαβρίας, της Απουλίας και της Σικελίας. Προς νότο εκτείνεται μέχρι το τμήμα της Μεσογείου μεταξύ Μάλτας και Κρήτης, ενω προς το βορρά φτάνει μεχρι το Στενό του Οτράντο όπου ενώνεται με την Αδριατική θάλασσα. Στο Ιόνιο πέλαγος (στο Φρέαρ των Οινουσσών) βρίσκεται το μεγαλύτερο βάθος ολόκληρης της Μεσογείου (5269m), ενώ δυτικά της ηπειρωτικής Ελλάδας βρίσκονται πολλά νησιά, όπως η Κέρκυρα, οι Παξοί, η Λευκάδα, η Κεφαλονιά, η Ιθάκη, η Ζάκυνθος και τα Κύθηρα, καθώς και αρκετά άλλα μικρότερα. Είναι μια από τις πιο σεισμογενείς περιοχές του κόσμου, καθώς βρίσκεται στο σημείο σύγκλισης τριών τεκτονικών πλακών (της Ευρασιατικής, της Αφρικανικής και της Απουλιανής).
Είναι ολιγοτροφική θάλασσα, όπως όλες οι υποθάλασσες της Μεσογείου, δηλαδή έχει πολύ μικρούς πληθυσμούς ψαριών και θαλασσινών. Δεδομένων όμως των κλιματικών συνθηκών που επικρατούν, υπάρχει πολύ μεγάλη ποικιλία θαλάσσιας ζωής, γι' αυτό και η αλιεία εκεί είναι αρκετά ανεπτυγμένη. Επίσης, η διαφάνειά της είναι μεγάλη.
Η αλατότητά της είναι 32%, και τα νερά της ανανεώνονται κάθε 100 χρόνια. Ο τουρισμός είναι πολύ ανεπτυγμένος τόσο στα παράλια της ηπειρωτικής Ελλάδας όσο και στα Επτάνησα.
Εξωτερικοί σύνδεσμοι
* Κατηγορία:Θάλασσες της Ιταλίας Κατηγορία:Θάλασσες της Ελλάδας Κατηγορία:Θάλασσες της Αλβανίας Κατηγορία:Σύνορα Αλβανίας-Ελλάδας Κατηγορία:Οριακές θάλασσες της Μεσογείου Κατηγορία:Θάλασσες της Ευρώπης Κατηγορία:Γεωγραφικοί σχηματισμοί της Κέρκυρας Κατηγορία:Γεωγραφικοί σχηματισμοί των Ιονίων Νήσων Κατηγορία:Γεωγραφικοί σχηματισμοί της Θεσπρωτίας Κατηγορία:Γεωγραφικοί σχηματισμοί της Ηπείρου Κατηγορία:Γεωγραφικοί σχηματισμοί της Πρέβεζας Κατηγορία:Γεωγραφικοί σχηματισμοί της Αιτωλοακαρνανίας Κατηγορία:Γεωγραφικοί σχηματισμοί της Δυτικής Ελλάδας Κατηγορία:Γεωγραφικοί σχηματισμοί της Κεφαλλονιάς Κατηγορία:Γεωγραφικοί σχηματισμοί της Αχαΐας Κατηγορία:Γεωγραφικοί σχηματισμοί της Μεσσηνίας Κατηγορία:Γεωγραφικοί σχηματισμοί της Πελοποννήσου
Μέθοδος πεπερασμένων στοιχείων
Η μέθοδος πεπερασμένων στοιχείων είναι μια αριθμητική μέθοδος (δηλ. μέθοδος υπολογισμού με χρήση Η/Υ) για τον υπολογισμό προσεγγιστικών λύσεων μερικών διαφορικών εξισώσεων.
Η αναλυτική λύση των εξισώσεων με τις οποίες περιγράφονται τα διάφορα τεχνικά προβλήματα είναι δυνατή μόνο σε ειδικές περιπτώσεις, όπου οι καταπονήσεις και τα γεωμετρικά σχήματα είναι πάρα πολύ απλά. Όμως, υπήρχε η ανάγκη να λυθούν και πιο σύνθετα προβλήματα και γι' αυτό το λόγο αναπτύχθηκαν διάφορες προσεγγιστικές μέθοδοι.
Μία τέτοια μέθοδος είναι και η μέθοδος των πεπερασμένων στοιχείων. Αυτή η μέθοδος είναι μεν προσεγγιστική, αλλά μπορεί να δώσει αξιόπιστα αποτελέσματα και έχει το πλεονέκτημα ότι μπορεί να εφαρμοστεί σε όλα τα προβλήματα. Το μειονέκτημά της είναι οι αυξημένες απαιτήσεις σε υπολογιστική ισχύ, ιδίως όταν εφαρμόζεται σε σύνθετα μοντέλα. Αυτό όμως το μειονέκτημα ξεπεράστηκε τα τελευταία χρόνια χάρη στη ραγδαία ανάπτυξη των υπολογιστών. Η επιτυχία αυτής της μεθόδου ήταν τόσο μεγάλη, που ακόμα και σήμερα χρησιμοποιείται στην έρευνα και στην βιομηχανία για τον υπολογισμό και τη μελέτη διάφορων κατασκευών.
Για να εφαρμοστεί η μέθοδος των πεπερασμένων στοιχείων απαιτούνται τα εξής στάδια:
Καπαννόλι
Το Καπαννόλι (ιταλικά: Capannoli) είναι ιταλικός δήμος στην Επαρχία της Πίζας, στην περιφέρεια της Τοσκάνης.
Μέθοδος πεπερασμένων στοιχείων
Εξωτερικοί σύνδεσμοι
Κατηγορία:Διαφορικές εξισώσεις Κατηγορία:Μηχανική συνεχούς μέσου
Καπαννόλι
Παραπομπές
Κατηγορία:Δήμοι της Επαρχίας της Πίζας
Απτήρας
Με τον όρο απτήρες (εκ του άπτομαι = αγγίζω), εννοούμε συσκευές ή διατάξεις με τις οποίες ο Η/Υ επεμβαίνει και μεταβάλλει φυσικές ποσότητες του περιβάλλοντος όπως το μαγνητικό πεδίο, την θερμοκρασία, την ένταση του φωτός κλπ. Για παράδειγμα, τροφοδοτώντας με ηλεκτρικό ρεύμα έναν ηλεκτρομαγνήτη ή την ηλεκτρική αντίσταση, είναι δυνατό να δημιουργήσει μαγνητικό πεδίο ή να αυξήσει την θερμοκρασία της αντίστασης, αντίστοιχα.
Καζάλε Μαρίττιμο
Το Καζάλε Μαρίττιμο (ιταλικά: Casale Marittimo) είναι ιταλικός δήμος στην Επαρχία της Πίζας, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας της Πίζας
Ιαγουάρος
Ο ιαγουάρος ή τζάγκουαρ (Panthera onca - Πάνθηρ η όνκα), προφέρεται στα βραζιλιάνικα πορτογαλικά Ζαγκουάρ και στα ισπανικά Χαγουάρ: βραζιλιανή πορτογαλική προφορά ΔΦΑ : [ʒɐˈɡwaʁ], ισπανική προφορά : [xaˈɣwar], είναι σαρκοφάγο θηλαστικό που κατοικεί στη Νότια και Κεντρική Αμερική από την Παταγονία ως την Αριζόνα.
Ετυμολογία
Το όνομα ιαγουάρος προέρχεται από την Ινδιάνικη λέξη jaguara που σημαίνει "αυτός που σκοτώνει με ένα πήδημα". Το όνομα του γένους Πάνθηρ σημαίνει στα αρχαία ελληνικά "θηρευτής (κυνηγός) των πάντων".
Σωματότυπος
Λόγω της απομόνωσής του και της ελλείψεως ανταγωνισμού με άλλα σαρκοφάγα, ο ιαγουάρος έχει μια αρκετά αρχέγονη εμφάνιση, η οποία όμως τον βοηθάει στο κυνήγι. Το κεφάλι του είναι ρωμαλέο με προεξέχον σαγόνι και πανίσχυρα δόντια, που όταν κλείνουν γίνονται θανάσιμα, αλλά μπορούνε να μεταφέρουν ένα αντικείμενο χωρίς αυτό να πάθει ζημιά. Τα άκρα του φέρουνε κοφτερά νύχια τα οποία τεντώνονται χάρη σε ένα μηχανισμό παρόμοιο με αυτόν του σουγιά. Το δέρμα του έχει κοντό, απαλό τρίχωμα που στη ράχη έχει πορτοκαλοκαφέ χρώμα με μαύρες βούλες, ενώ όσο πλησιάζει προς την κοιλιά τόσο ανοίγει το χρώμα, μικραίνουν και αραιώνουν οι βούλες. Ο χρωματισμός αυτός το βοηθάει να κρύβεται αποτελεσματικά μέσα στη βλάστηση και να κυνηγάει τα θύματά του. Μερικές φορές παρατηρείται το φαινόμενο του μελανισμού, και έχουμε κατάμαυρα δείγματα, ενώ υπάρχουν και περιπτώσεις αλφισμού. Το μήκος του κυμαίνεται από 1,5 ως 2 μέτρα και βάρος από 115 ως 150 κιλά. Στην άγρια φύση οι ιαγουάροι ζουν ως 22 χρόνια.
Διαφορές με τη λεοπάρδαλη
thumb|left|Οι μελανιστικοί ιαγουάροι δεν είναι σπάνιοι ούτε στη φύση. Ο ιαγουάρος πολύ συχνά συγχέεται με τη λεοπάρδαλη λόγω του ότι είναι πολύ στενοί συγγενείς, αλλά παρουσιάζουν ορισμένες διαφορές οι οποίες είναι ορατές με λίγη προσοχή. Στην πραγματικότητα ο ιαγουάρος είναι μεγαλύτερος, πιο σφιχτοδεμένος και ρωμαλέος. Επίσης, το σαγόνι του ιαγουάρου είναι πιο χοντρό και φαίνεται πιο ισχυρό από το σαγόνι της λεοπάρδαλης. Τελευταία διαφορά είναι ο χρωματισμός του δέρματος, που, ενώ φαίνεται εξ αποστάσεως ο ίδιος, διαφέρει ως προς τις κηλίδες. Οι κηλίδες του ιαγουάρου είναι μεγαλύτερες από αυτές της λεοπάρδαλης και παρουσιάζουν μια κεντρική μαύρη βούλα η οποία λείπει από τις κηλίδες της λεοπάρδαλης.